C0070/R0090
 Въздействие от задаване на нулева стойност на корекцията за променливост — КИП
 Размер на корекцията на КИП, дължаща се на прилагане на корекцията за променливост. Отразява въздействието от задаване на нулева стойност на корекцията за променливост.
 Това е разликата между КИП при технически резерви без корекция за променливост и без други преходни мерки и максималната стойност между КИП при технически резерви с дългосрочни гаранционни и преходни мерки, технически резерви без преходното приспадане за технически резерви и технически резерви без преходната корекция за съответната срочна структура на безрисковия лихвен процент.
 C0090/R0090
 Въздействие от задаване на нулева стойност на изравнителната корекция — КИП
 Размер на корекцията на КИП, дължаща се на прилагане на изравнителната корекция. Включва въздействието от задаване на нулева стойност на корекцията за променливост и на изравнителната корекция.
 Това е разликата между КИП, изчислено при технически резерви без изравнителната корекция и без всички други преходни мерки, и максималната стойност между КИП при технически резерви с дългосрочни гаранционни и преходни мерки, технически резерви без преходното приспадане за технически резерви, технически резерви без преходната корекция за съответната срочна структура на безрисковия лихвен процент и технически резерви без корекция за променливост и без други преходни мерки.
 S.23.01 — Собствени средства
 Общи коментари:
 Настоящият раздел се отнася за първоначалното, тримесечното и ежегодното оповестяване на информация на равнище група.
 Образецът се прилага и при трите метода за изчисляване на груповото капиталово изискване за платежоспособност. Тъй като повечето позиции са приложими за частта от групата, обхваната от метод 1, позициите, приложими при прилагане на метода на приспадане и агрегиране — самостоятелно или в комбинация с метод 1, са ясно посочени в указанията.
 ПОЗИЦИЯ
 УКАЗАНИЯ
 R0010/C0010
 Обикновен акционерен капитал (включително собствени акции) — общо
 Това е общата стойност на обикновения акционерен капитал, държан пряко или косвено (преди приспадане на собствените акции). Това е обикновеният акционерен капитал на групата, който напълно удовлетворява критериите за позиции от първи и втори ред. Обикновеният акционерен капитал, който не удовлетворява напълно критериите, трябва да се третира и класифицира като привилегирован акционерен капитал, независимо от неговото описание или определение.
 R0010/C0020
 Обикновен акционерен капитал (включително собствени акции) — първи ред, неограничен
 Това е стойността на изплатения обикновен акционерен капитал, който отговаря на критериите за неограничени позиции от първи ред.
 R0010/C0040
 Обикновен акционерен капитал (включително собствени акции) — втори ред
 Това е стойността на поискания обикновен акционерен капитал, който отговаря на критериите за позиции от втори ред.
 R0020/C0010
 Неналичен поискан, но все още неизплатен обикновен акционерен капитал на равнище група — общо
 Това е общият размер на поискания, но все още неизплатен обикновен акционерен капитал, който се счита за неналичен, както е определено в член 222, параграфи 2—5 от Директива 2009/138/ЕО.
 R0020/C0020
 Неналичен поискан, но все още неизплатен обикновен акционерен капитал на равнище група — първи ред, неограничен
 Това е общият размер на поискания, но все още неизплатен обикновен акционерен капитал, който се счита за неналичен, както е определено в член 222, параграфи 2—5 от Директива 2009/138/ЕО, отговарящ на критериите за неограничени позиции от първи ред.
 R0020/C0040
 Неналичен поискан, но все още неизплатен обикновен